સંરક્ષણ મંત્રાલયને ફાળવવામાં આવતા બજેટનો મોટા ભાગનો હિસ્સો લશ્કરી ખરીદીઓની ચૂકવણી અને પેન્શન સહિતના ખર્ચમાં જતો હોવાને કારણે આધુનિકીકરણ અને નવાં સાધનો વસાવવાની બાબત માટે આર્થિક તંગીનો અનુભવ થઇ રહ્યો છે. વર્ષ ૨૦૧૭-૧૮ માટે સંરક્ષણ મંત્રાલયને માત્ર ૩,૫૯,૮૫૪ કરોડ રૂપિયા ફાળવાયા હતા. એ રકમ થોડી વધીને વર્ષ ૨૦૧૮-૧૯ માટે માત્ર ૪,૦૪,૩૬૫ કરોડ રૂપિયા કરવામાં આવી. આ બજેટમાંથી વર્ષ ૨૦૧૮-૧૯ માટે આર્મીને ૫૫% એટલે કે ૧,૫૪,૯૦૨ કરોડ રૂપિયાની ફાળવણી કરાઈ હતી. નેવીને માત્ર ૧૫% એટલે કે ૪૦,૪૨૦ કરોડ રૂપિયા, એરફોર્સને ૨૩% એટલેકે ૬૪,૫૯૧ કરોડ રૂપિયા તેમજ ડીઆરડીઓને માત્ર ૬% એટલેકે ૧૭,૮૬૧ કરોડ રૂપિયા ફાળવાયા હતા.